**„Potulky po Slovensku“**

 **Denný letný tábor**

 **pri Spojenej škole Belá**

Milí rodičia, nakoľko sa letné prázdniny nezadržateľne blížia, Spojená škola v Belej pripravila aj v tomto roku pre Vaše deti Denný letný tábor, ktorý bude **od 10.07.2023 do 14.07.2023.** Náš Denný letný tábor je opäť veľmi pestrý a zaujímavý. Deti v ňom zažijú množstvo zábavy. Stretnú sa so živými zvieratkami v ZOO, prevezú sa Vláčikom Blaváčikom na Bratislavský hrad a do Starého mesta. Vrátia sa do minulosti – návštevou dopravného múzea, kde si pozrú dopravné prostriedky našich predkov, navštívia Archeoskanzen Havránok a Hrad Likava. Budú sa plaviť po druhej najväčšej vodnej nádrži na Slovensku - Liptovskej Mare. V skanzene Kysuckej dediny sa dozvedia, ako kedysi žili ľudia na vidieku, prevezú sa po úvraťovej železničke, navštívia jedinečný Slovenský orloj v Starej Bystrici a zažijú množstvo nezabudnuteľných zážitkov so svojimi kamarátmi.....

**Cena Denného letného tábora je** **125,00 eur**.

**Poplatok sa platí do 23.06.2023.**

Denný letný tábor je určený hlavne pre deti **2. až 6. ročníka**. Svoje dieťa môžete prihlásiť do Denného letného tábora **do 16.06.2023**. V prípade záujmu vyplnenú prihlášku, prosím, odovzdajte čo najskôr, pretože **počet detí v tábore je limitovaný**. Prihlášky si môžete vyzdvihnúť u p. uč. Hriníkovej v 1.B alebo u  p. uč. Holubkovej v 3.B. V cene tábora nie je zahrnuté cestovné vlakmi, preto Vás prosíme o vybavenie kartičky na 100% zľavu cestovného vlakom (bezplatnú prepravu vlakom). Kartičky treba odovzdať **do 16.06.2023**, aby sme mohli zakúpiť bezplatné lístky na vlaky. Ak budete kartičky ešte do začiatku tábora potrebovať, tak ich deťom na požiadanie vrátime, ale v deň nástupu do tábora nám ich musia deti priniesť.

Jednotlivé dni v programe Denného letného tábora sa môžu presúvať alebo vzhľadom na nepriaznivé počasie meniť, prípadne doplniť.

Odhlásiť svoje dieťa z Denného letného tábora môžete **do 20.06.2023**, aby sme mohli voľné miesto ponúknuť ďalším deťom. Počas Denného letného tábora sa dieťa odhlasuje len zo zdravotných dôvodov.

Organizačné pokyny a usmernenia k Dennému letnému táboru dostanete v týždni od 27.06.2023 do 30.06.2023.

**Tešíme sa na pekné strávené chvíle spolu s deťmi ☺**

**Program:**

**1. deň – 10.07.2023:** ***ZOO Spišská Nová Ves - Najmladšia a najmenšia ZOO na Slovensku:*** ZOO – Obed. **V tento deň je ráno stretnutie o 06:40 hod. a návrat o 18:00 hod.**

**2. deň – 11.07.2023:** ***Bratislavský hrad & Múzeum dopravy:*** Vláčikom Blaváčikom na Bratislavský hrad a do Starého mesta – Obed – Múzeum dopravy. **V tento deň je ráno stretnutie o 06:40 hod. a návrat o 18:00 hod.**

**3. deň – 12.07.2023:** ***Plavba loďou po*** ***Liptovskej Mare & Archeoskanzen Havránok:*** Plavba loďou – Obed – Archeoskanzen Havránok**. V tento deň je ráno stretnutie o 08:00 hod. a návrat o 16:30 hod.**

**4. deň – 13.07.2023:** ***Hrad Likava:*** HradLikava – Obed. **V tento deň je ráno stretnutie o 06:40 hod. a návrat o 17:00 hod.**

 **5. deň – 14.07.2023:** ***Lesná železnička Vychylovka & Skanzen Kysuckej dediny & Stará Bystrica Orloj:*** Vychylovka - Lesná úvraťová železnička – Skanzen Kysuckej dediny – Obed – Slovenský orloj v Starej Bystrici. **V tento deň je ráno stretnutie o 08:00 hod. a návrat o 16:00 hod.**